27/10/2017 | Administración LocalMunicipal
Bergondo
Secretaría
Aprobación definitiva do Regulamento orgánico de funcionamento e réxime interno do Consello de relacións veciñais

ANUNCIO Aprobación definitiva do Regulamento orgánico de funcionamento e réxime interno do Consello de relacións veciñais O Pleno do Concello de Bergondo, en sesión ordinaria celebrada o día 27 de xullo de 2017, aprobou inicialmente o Regulamento orgánico de funcionamento e réxime interno do Consello de relacións veciñais de participación veciñal. O expediente e o texto da modificación estiveron expostos ao público mediante anuncios inseridos no taboleiro de anuncios do Concello, no taboleiro de anuncios da sede electrónica municipal e no Boletín Oficial da provincia nº 147 do 4 de agosto de 2017, polo prazo de 30 días, dende o 7 de agosto ao 19 de setembro, sen que durante o devandito prazo se producira ningunha reclamación. Rematado o prazo de información pública, sen que se producira ningunha reclamación, faise pública a automática aprobación definitiva do devandito expediente, así como o texto íntegro do Regulamento, de acordo co disposto polo Pleno da Corporación, e en cumprimento do preceptuado nos artigos 49 e 70.2 da Lei 7/1985, do 2 de abril, reguladora das bases do réxime local. REGULAMENTO ORGÁNICO DE FUNCIONAMENTO E RÉXIME INTERNO DO CONSELLO DE RELACIÓNS VECIÑAIS DO CONCELLO DE BERGONDO O Concello de Bergondo, consciente da importancia que a participación veciñal ten á hora de garantir a transparencia, a eficacia e o desenvolvemento dunha verdadeira democracia participativa, aproba o presente Regulamento orgánico coa finalidade de desenvolver e complementar o título terceiro do Regulamento orgánico de participación veciñal (en adiante ROPV) do Concello de Bergondo, publicado no BOP núm.87 de data 09.05.2016. Os artigos relacionados co Consello de relacións veciñais que figuran no Regulamento Orgánico de Participación Veciñal, quedan incluídos no presente Regulamento, facendo mención explícita, co obxecto de presentar nun único corpo a normativa completa. Artigo 1 Segundo se establece no artigo 19 do ROPV, coa fin de desenvolver os obxectivos de participación, constituirase o Consello de Relacións Veciñais, que estará integrado polos seguintes membros: Presidente/a: o/a alcalde/sa ou quen legalmente o substitúa e vicepresidente/a: o/a concelleiro/a- delegado/a desa área de goberno. O concello invitará a todos os colectivos e asociacións inscritos no Rexistro de Asociacións do Concello a participar no Consello de Relacións Veciñais e, en consecuencia, serán Vogais do mesmo: Un/ha representante de cada un dos grupos municipais integrantes da Corporación. Un/ha representante de cada unha das asociacións e colectivos cidadáns incluídos no Rexistro municipal que o soliciten. Un/ha representante de cada unha das asociacións empresariais ou profesionais constituídas no Concello de Bergondo que o soliciten. Un/ha representante de cada un dos sindicatos que teña constituída agrupación local no Concello de Bergondo que o soliciten. O/a secretario/a será o do Concello, ou o funcionario municipal no que se delegue. Artigo 2 Segundo se establece no artigo 20 do ROPV; os membros da Corporación que formen parte do Consello de Relacións Veciñais serán designados polo Pleno do Concello a proposta de cada grupo municipal. Artigo 3 Segundo se establece no artigo 22 do ROPV, son funcións do Consello de Relacións Veciñáis: Proporlle ao órgano competente fórmulas encamiñadas a resolver os problemas relacionados co ámbito das súas funcións. Emitir informes, por iniciativa propia ou do Concello, sobre materias da súa competencia. Emitir e formular propostas e suxestións en relación co funcionamento dos servizos e organismos públicos municipais. Presentar iniciativas, propostas ou suxestións ao Concello, para ser discutidas nas comisións informativas municipais correspondentes. Artigo 4 É dereito dos membros do Consello de relacións veciñais ser informados previamente polo Goberno ou pola Administración Local acerca de temas municipais, orzamentos, planos urbanísticos, ordenanzas fiscais, planos sectoriais, programas culturais, deportivos, sociais ou de saúde, ou outros que polo seu sentido foren considerados convenientes polo Consello de relacións veciñais, ou, polo menos, polo 50% dos seus membros. Artigo 5 Son funcións do presidente: Convocar as reunións ordinarias e extraordinarias do Consello de Relacións Veciñais. Establecer a orde do día das reunións, previa consulta cos representantes das entidades do Concello. Presidir e coordinar as reunións do Consello de Relacións Veciñais. Velar polo cumprimento dos acordos adoptados no Consello de Relacións Veciñais. Artigo 6 Son funcións do/a Vicepresidente/a, en substitución do/a Presidente/a, as funcións a este encomendadas. Artigo 7 Son funcións dos/das vogais: Asistir e participar nas reunións do Consello de Relacións Veciñais e nas Comisións creadas no seu caso, para a realización das tarefas propias do seu cargo. O cumprimento das atribucións e funcións de representación encomendadas polo Consello de relacións veciñais ou polo/a Presidente/a. A información dos compoñentes do Consello de relacións veciñais das xestións e traballos realizados. Artigo 8 Son funcións do/a secretario/a: Elaborar, a requirimento do Presidente, ou no seu defecto do Vicepresidente, a convocatoria do Consello de Relacións Veciñais e das comisións creadas no seu seo, así como mecanografar e envíar a orde do día das convocatorias, actas, acordos e calquera outro documento que se solicitar por estes cargos ou polo Consello de Relacións Veciñais. Manter a correspondencia e o arquivo do Consello de Relacións Veciñais, así como tramitar as certificacións dos acordos adoptados. Atender, en primeira instancia, as demandas de veciños e veciñas ou entidades veciñais que soliciten información relativa ao Consello de Relacións Veciñais e os seus acordos. Realizar as tarefas administrativas relativas á tramitación dos acordos emitidos polo Consello de Relacións Veciñais. Artigo 9.–Da orde do día. A celebración da realización do Consello comunicarse con 15 días de antelación por si as entidades queren facer proposicións á mesma. A Orde do día será fixada polo presidente, de conformidade coas proposicións que foran presentadas polos membros ata cinco días hábiles antes de realizar a convocatoria. A Orde do día das reunións comunicarase por escrito aos asistentes, como mínimo, con dous días de antelación, por enderezo electrónico. Artigo 10 Segundo se establece no artigo 21 do R. O. P. V: O Consello de Relacións Veciñais reunirase, ordinariamente, unha vez por semestre e, con carácter extraordinario, por convocatoria do seu presidente ou cando así o solicite un tercio calquera dos seus membros. Os acordos adoptaranse por maioría simple. De cada reunión que se celebre redactarase unha acta na que consten os nomes dos membros asistentes, os asuntos examinados e os ditames emitidos. En convocatoria única requirirase a asistencia dun tercio dos seus membros. Artigo 11.–Das reunións. Unha vez iniciada a reunión, será o Presidente o que dirixa as sesións, establecendo a orde e tempos de intervención e orde das votacións e dirimindo os empates co seu voto de calidade. O tempo máximo de cada intervención será de dous (2) minutos; solo podendo facer uso da palabra o/a que teña autorización do/a Presidente/a. Todos os membros que formen parte do consello de relacións veciñais teñen dereito a voto, a excepción do/a secretario/a. Cada entidade terá dereito a un voto, independentemente do número de asociados. Se unha vez iniciada a sesión, se ausentara un número de membros que impedise a continuación da reunión por non existir o quórum esixido para a súa celebración, o Presidente dará por finalizada, quedando reflectida tal circunstancia na acta. O Consello de Relacións Veciñais poderá formar no seu seo as comisións de estudo que considere convintes, respectando na súa composición a representación proporcional do propio Consello. Os acordos adoptados polo Consello de Relacións Veciñais serán feitos públicos nos taboleiros de anuncios do Concello e na páxina web bergondo. gal; e remitidos ás asociacións para a súa exposición pública. Na orde do día recollerase sempre un turno de rogos e preguntas. Artigo 12 Segundo se establece no artigo 23 do ROPV, o funcionamento do Consello de Relacións Veciñais, en todo o non previsto neste regulamento, axustarase ao previsto para os órganos colegiados no Regulamento de organización, funcionamento e réxime xurídico das entidades locais e, subsidiariamente, nas Leis do procedemento administrativo común das administracións públicas e do réxime xurídico do sector público. O voto dos membros do consello será persoal e non delegable, recoñecéndose o dereito dos discrepantes a formular votos particulares. As sesións poderán asistir en calidade de asesores aqueles especialistas, técnicos ou persoeiros que a presidencia ou a maioría do consello consideren necesaria, que participarán con voz pero sen voto. Disposición final Este regulamento entrará en vigor logo da súa publicación completa no Boletín Oficial da Provincia, de acordo co procedemento establecido no artigo 49 da Lei 7/1985, do 2 de abril, reguladora das bases do réxime local, transcorrido o prazo indicado no artigo 65.2, en relación co 70, da Lei 7/1985, do 2 de abril, reguladora das bases do réxime local. O que se publica para coñecemento xeral, tendo transcorrido xa o prazo previsto nos artigos 65.2 en relación co 56.1 da Lei 7/1985, reguladora das bases do réxime local. Contra a citada aprobación, que é definitiva en vía administrativa, pode interporse recurso contencioso-administrativo diante do Tribunal Superior de Xustiza de Galicia no prazo de dous meses, segundo o disposto no art.10.1. b) da Lei 29/1988, do 13 de xullo, reguladora da xurisdicción contencioso-administrativa. Bergondo, 23 de outubro de 2017. A alcaldesa Alejandra Pérez Máquez